PROPOZÍCIE
regionálnej postupovej súťaže a prehliadky pre okresy Prievidza a Partizánske v umeleckom prednese poézie a prózy detí, mládeže a dospelých, v tvorbe detských recitačných kolektívov a divadiel poézie
61. HVIEZDOSLAVOV KUBÍN 2015
___________________________________________________________________________
Organizátor: Trenčiansky samosprávny kraj, Krajský školský úrad Trenčín, Regionálne          kultúrne centrum v Prievidzi, Centrum voľného času  Spektrum Prievidza, Miestny odbor Matice slovenskej Prievidza

Termín a miesto konania:
        10.-11. marec  2015       od 8. 00 h CVČ Spektrum Prievidza		I. – III. kategória               
               10. apríl    2015       od 8. 00 h RKC Prievidza			IV.- V. kategória

Poslanie prehliadky:
Hviezdoslavov Kubín  je najstaršou a najprestížnejšou súťažou v oblasti umeleckého prednesu a divadiel poézie na Slovensku. Recitátori a kolektívy svojím repertoárom a interpretáciou hlbšie spoznávajú literárne hodnoty a zoznamujú s nimi širokú verejnosť. Jednotlivé stupne prehliadky prehlbujú literárne poznanie, tvorivosť, kultivujú jazyk, reč, pestujú vzťah k slovu ako kultúrnej a umeleckej hodnote. Súťaž výrazne prispieva k vyhľadávaniu talentovaných a nadaných žiakov a študentov v oblasti umeleckého slova, vedie ich  k  samostatnej tvorivej činnosti, upevňuje ich záujem o sebavzdelávanie, prispieva k účelnému a efektívnemu využívaniu voľného času. Vytvára priestor pre prezentáciu, vzájomnú konfrontáciu a inšpiráciu pre všetkých záujemcov o túto činnosť prostredníctvom rozborových seminárov, hodnotiacich diskusií a stretnutí s odborníkmi, umožňuje pedagogickým zamestnancom využívať poznatky zo súťaže na skvalitnenie výchovno – vzdelávacieho procesu  detí a mládeže v premetoch slovenský jazyk,  literatúra a estetická výchova. Súťaž aktivizuje a vytvára priestor na prezentáciu výsledkov slovnej interpretačnej tvorby základným,  stredným a vysokým školám ZUŠ, CVČ a ďalším subjektom vzdelávacej, kultúrnej a umeleckej činnosti detí, mládeže a dospelých. 

Zásady súťaže: 
Súťaž je viacstupňová, môže sa jej zúčastniť každý neprofesionálny recitátor, záujemca o umelecký prednes a neprofesionálne kolektívy, ktoré inscenujú literárne texty. Súťaž sa koná v slovenskom jazyku. Podmienkou účasti jednotlivcov a kolektívov je predloženie textu prednesu alebo scenára inscenácie organizátorom súťaže. Recitátor prechádza všetkými stupňami súťaže s tým istým textom. Recitátor je povinný prednášať text naspamäť.

Súťaž sa rozdeľuje na  
a) súťaž jednotlivcov
- umelecký prednes detí	
I. kategória /1. –  3. ročník  základných škôl/
II. kategória /4. – 6. ročník ZŠ a prímy - I. roč. osemročných gymnázií/
Časový limit pre detský prednes poézie I. – II. kat. je 5 minút a prózy 6 minút. 
III. kategória /7. – 9. ročník ZŠ a sekundy, tercie, kvarty – 2.- 4. ročníka osemročných gymnázií /
Časový limit pre detský prednes poézie 6 minút, prednes prózy – 8 minút.

-	umelecký  prednes mládeže  	
IV. kategória /mládež stredných škôl a učilíšť 5. - 8. r. ročníka osemročných gymnázií a ostatná nevysokoškolská mládež do 19 rokov vrátane.
Časový limit pre umelecký prednese poézie 8 minút, prednes prózy 10 minút (záväznosť vekovej hranice je platná k termínu súťaže základného, resp. východiskového kola);

-  umelecký prednes dospelých	
 V. kategória – vysokoškolská mládež bez ohľadu na vek a občania od 20 rokov veku.
  
b) súťaž kolektívov 
I. detské recitačné kolektívy a divadlá poézie s priemerným vekom členov súborov do 15 rokov.
II. divadlá poézie  a recitačné kolektívy – s priemerným vekom členov súborov nad 15 rokov.

 Práva a povinnosti súťažiacich
1. Súťažiaci (súbor, sólista) sú povinní:
a) akceptovať pravidlá a podmienky súťaže,
b) rešpektovať pokyny organizátora súťaže, 
c) prechádzať všetkými stupňami súťaže s tým istým programovým výstupom, ktorý uvedú v základnom kole súťaže.
2. Súťažiaci (súbor, sólista) majú právo:
a) na dodržanie vopred stanovených podmienok súťaže,
b) žiadať potvrdenie o účasti v súťaži, prípadne o umiestnení v súťaži,
c) vyjadriť sa v dialógu s odbornou porotou k súťažnému výstupu.

V prípade prekročenia limitu má porota právo recitátora zastaviť v prednese a nehodnotiť.
Pri presune z jednej vekovej kategórie do druhej recitátori začínajú súťaž v základnom kole. Recitátor, ktorý získal umiestnenie na celoslovenských kolách iných recitačných súťaží (Rozprávkové vretienko, Šaliansky Maťko, Beniakove Chynorany, Vansovej Lomnička, Timravina studnička a ďalšie) nastupuje do súťaže Hviezdoslavovho Kubína s novým textom a má právo nastúpiť v nasledujúcom roku do súťaže v krajskom kole. Za prednesy textov, s ktorými recitátor získal umiestnenia v celoslovenských a celoštátnych kolách iných súťaží, má organizátor právo recitátora vylúčiť. Do súťaže nemožno vstúpiť s textom, s ktorým recitátor v minulosti v súťaži Hviezdoslavov Kubín už vystúpil. Aj v tomto prípade môže porota recitátora zo súťaže vylúčiť. Recitátori, ktorí vystúpili v krajskom kole začínajú súťaž v regionálnom kole súťaže. V prípade zmeny vekovej súťažnej kategórie začínajú súťaž v základnom kole. 
Súbory sa nemôžu zúčastniť súťaže s inscenáciou, s ktorou vstúpili do inej súťaže garantovanej Národným osvetovým centrom, ani s inscenáciou, s ktorou už súťažili v minulosti. O prípadnom preradení súboru rozhodujú spoločne odborné poroty a organizátori súťaží. 

Regionálna súťaž a  prehliadka má 
časť súťažnú - prezentácia recitátorov, víťazov školských kôl  
časť vzdelávaciu -  rozborové semináre zamerané na hodnotenie prednesov recitátorov 

Hodnotenie súťaže: 
Na odporučenie odbornej poroty navrhnú organizátori regionálneho kola jedného recitátora v príslušnom žánri a kategórii a jednu inscenáciu divadla poézie  na postup do krajského kola súťaže písomnou formou /I. miesto/. K návrhu na postup recitátorov je potrebné priložiť výsledky, hodnotenie súťaže, textovú predlohu prednesu, odborné hodnotenie prednesu s menami hodnotiteľov, slovo o recitátorovi, súbore. Odborná porota má právo neodporučiť na postup do vyššieho kola súťaže tie prednesy, ktoré nezodpovedajú  vyšším nárokom súťaže. Súťaž hodnotí odborná porota menovaná riaditeľkou Regionálneho kultúrneho centra v Prievidzi /IV.-V. kat./ a riaditeľkou CVČ v Prievidzi / I. – III. kat./ Členmi poroty by nemali byť pedagógovia a lektori, ktorí súťažiacich recitátorov pripravujú. V prípade, že sa tak stane, je potrebné dbať na  dodržiavanie objektívnych a spravodlivých kritérií pri udeľovaní ocenení. Organizátori udelia úspešným  recitátorom umiestneným na I., II. a III. mieste diplomy a podľa svojich možností aj ceny  

Bezpečnosť a ochrana zdravia účastníkov súťaže
Bezpečnosť a ochranu zdravia vo všeobecnosti zabezpečuje organizátor súťaže.
Deti do 15 rokov sú povinné prísť na súťaž v sprievode dospelej osoby (rodiča, pedagóga, alebo inej dospelej osoby) ktorá chráni ich bezpečnosť a rieši ich problémy organizačného či sociálneho charakteru. Mládež vo veku 16-18 rokov má právo prísť na súťaž v sprievode dospelej osoby. Všetci súťažiaci prihlásením do súťaže dávajú súhlas na dokumentáciu, edukáciu a propagačné nekomerčné účely organizátorov (vrátanie zverejnenia výkonov súťažiacich na www.rkcpd.sk , www.cvcpd.sk 

Súťažný repertoár
Súťaž sa koná v slovenskom jazyku v prednese a javiskovej interpretácii pôvodnej a svetovej umeleckej literatúry, ktorá nie je tematicky určená, ani obmedzená.
Zo súťaže môže byť vylúčená braková, dobrodružná a detektívna, odborná literatúra.

Kritériá hodnotenia
sú súčasťou Organizačného poriadku 61. Hviezdoslavovho Kubína

Technické podmienky 
Recitátori a kolektívy odosielajú vyplnené prihlášky a prednášané texty organizátorom, podľa možnosti v elektronickom spracovaní. Potrebné formuláre prihlášok do súťaže sú na http://www.nocka.sk/umelecky-prednes/hviezdoslavov-kubin/formulare

Štruktúra súťaže
Vzhľadom na záujem veľkého počtu jednotlivcov o prednes je súťaž viacvrstevnato štruktúrovaná. 
Súťažné výkony bude hodnotiť odborná porota, ktorá na ich základe uskutoční výber do kola vyššieho stupňa. Z každej úrovne môže za každú kategóriu postúpiť do vyššej úrovne jeden súťažný výkon. Vo výnimočných prípadoch si porota vyhradzuje právo postup neudeliť. Usporiadateľ môže, na základe odporúčania príslušných odborných a výberových porôt, pozvať na krajskú alebo celoštátnu súťaž aj ďalších ocenených z obvodných, regionálnych, resp. krajských kôl. Tento návrh však musí byť akceptovaný usporiadateľom kola vyššej úrovne.

Organizačné zabezpečenie a riadenie súťaže 
Podrobnejšie a konkrétnejšie parametre súťaže, vrátane termínov jednotlivých súťažných kôl a bližšiu špecifikáciu ďalších náležitostí súťaže stanovuje organizačný poriadok súťaže. Pre zdarný priebeh celoslovenskej prehliadky a súťaže sa uskutočnia tieto krajské súťaže 61. Hviezdoslavovho Kubína:

Prihláška
do regionálnej postupovej prehliadky v detskom a umeleckom prednese poézie a prózy 
a v tvorbe recitačných kolektívov a divadiel poézie
61. HVIEZDOSLAVOV KUBÍN 2015

Meno a priezvisko recitátora: .............................................................................................

Dátum narodenia:	....................................... 

Adresa – trvalé bydlisko s PSČ..	............................tel. č. :........................ 	E – mail:......

Adresa – pracovisko / škola:......................................... tel. č.:........................	E – mail:......

Súťažím v kategórii :	  I.	    II.	      III.		IV.	  V.	
	
Výber umeleckého textu 			poézia					próza

Názov prednášaného textu:....................................................................................................

Autor:.................................................................................Prekladateľ:..........................................

Text je z knihy, časopisu,/vydavateľ, rok vydania, číslo/:..............................................................

Úprava:............................................................................................................................................

Spolupráca s pedagógom, lektorom, metodikom a iným:...............................................................

Detský recitačný kolektív, divadlo poézie:.....................................................................................
/zástupca súboru vyplní údaje od  názov diela

Technické požiadavky kolektívu :..................................................................................................

Školské kolo konané	 v ......................................... 		dňa....................................... 

Počet recitátorov.......................................	 počet divákov ....................................................... 

Navrhovateľ / organizátor/............................................................................................................

navrhuje na postup na základe rozhodnutia odbornej poroty pod vedením................................. 

..............................................................
Podpis a pečiatka navrhovateľa					...........................................
podpis recitátora

Vyplnenú prihlášku prosíme zaslať:       		

I.– III. kategória na adresu: Centrum voľného času Spektrum,  Nováckeho ul. 971 01 Prievidza, cvcprievidza@gmail.com do 28. februára 2015 
IV. – V. kategória  na adresu: Regionálne kultúrne centrum Záhradnícka ul. 19, 971 01 Prievidza, magdalena.hianikova@rkcpd.sk do 10. marca 2015 
Termíny postupových prehliadok na úseku umeleckého prednesu v roku 2015

a/ regionálna súťaž a prehliadka v umeleckom prednese poézie a prózy a v tvorbe divadiel poézie Hviezdoslavov Kubín 2015

10.-11. marec 2015       od 8. 00 h CVČ Spektrum Prievidza	I. – III. kategória
CVČ Spektrum,  cvcprievidza@gmail.com

10. apríl  2015           od 8. 00 h RKC Prievidza			IV.- V. kategória
RKC Prievidza,  magdalena.hianikova@rkcpd.sk

b/ krajské súťaže
21. 4. 2015 	Štúrov Uhrovec -  krajská súťažná prehliadka v umeleckom prednese poézie a prózy a v tvorbe divadiel poézie (IV. – V. kat.), Uhrovec			
TOS Trenčín, Mgr. Viera Slivová  viera.slivova@tnos.tsk.sk

28. 4. 2015 	Podjavorinskej Bzince –– Nové Mesto nad Váhom, súťaž a prehliadka detských recitačných kolektívov a divadiel poézie
30. 4. 2015	Podjavorinskej Bzince –– Bzince pod Javorinou    –– súťaž a prehliadka detského prednesu 
TOS Trenčín, Mgr. Viera Slivová  viera.slivova@tnos.tsk.sk    032/ 6555322   

c/ celoštátna súťaž
18.- 21. 6. 2015  	61. HVIEZDOSLAVOV KUBÍN 	2015
	Dolný Kubín  - celoštátna postupová súťaž a prehliadka v  umeleckom prednese poézie a prózy a v tvorbe recitačných kolektívov a divadiel poézie detí, mládeže a dospelých 
NOC Bratislava, Mgr. Jaroslava Čajková, 02/20471249, jaroslava.cajkova@nocka.sk
www.nocka.sk/hviezdoslavov-kubin